Dronedrama under slalåmrennet i Madonna
ARTIKKELEN ER OVER FIRE ÅR GAMMEL – Jeg er skikkelig forbanna. På den andre siden er jeg bare glad for at jeg unngikk katastrofe. Det var en tidlig julegave, for å si det på den måten, sier Kirscher til TV 2. Hirscher kjørte ut som nest sistemann og kom seg trygt i mål tilsynelatende uvitende om at han var farlig nær en potensielt svært alvorlig skade. Spektakulære TV-bilder viste at et dronekamera suste rett i bakken bare centimetere bak ham idet han hadde passert 13 porter. – Oi! Oi, oi, oi! Dette er det verste jeg har sett! Dette er det verste jeg har sett! Dette kommer til å bli et voldsomt etterspill. Vi har snakket om den dronen, at den har gitt veldig fine bilder, men den detter jo rett ned bak Hirscher. Det er en skandale. Fullstendig skandale. Jeg er ikke sikker på om han fikk det med seg, roper NRK-kommentator Andreas Toft. – Liv kunne gått tapt, skriker han på direkten.Hirscher var rasende etter den dramatiske nesten-ulykken. – Dette er forferdelig. Dette kan aldri skje igjen. Det kunne blitt en alvorlig skade, sier han ifølge AP. – Jeg kjente at noe skjedde. Det er helt skandaløst. Jeg orker ikke tenke på hva som kunne skjedd, sier skistjernen ifølge NTB – og tilføyer: – Uansett hvem som er ansvarlig, vær forsiktig. Østerrikeren har allerede rukket å reagere på dramaet på sin Instagram-konto. «Heftig lufttrafikk i Italia. #galskap, #drone, #krasj, #heldigemeg», skriver han til bildet på Instagram sammen med en sjokkartet emoji. HUSKER DU? Bolt påkjørt av segway Saken fortsetter under Instagram-innlegget til Hirscher! Heavy air traffic in Italy 😳 #crazy #drone #crash #luckyme Rennsjef i Det internasjonale skiforbundet (FIS), Markus Waldner, priser seg lykkelig over at episoden endte uten skader. – Vi unngikk så vidt en katastrofe. Vi sjekket at dronen bare skulle fly i en korridor ved siden av traseen, men den fløy mer og mer inn i løypa, sier han ifølge nyhetsbyrået Reuters.Hirscher gikk i mål med 1,25 sekunder opp til den suverene vinneren Henrik Kristoffersen, som sto og gjorde seg klar til å kjøre da dronen smalt i bakken bak Hirscher. – Jeg opplevde ikke så mye av det, egentlig. Jeg sto der i min egen boble og konsentrerte meg, sier Henrik Kristoffersen til VG mens han er på vei til pressekonferansen etter sin suverene seier. Han forteller at han har sett bildene av dronekrasjen så vidt. – Det så nærme ut, det gjorde det, sier han. – Det er litt skummelt, det er det. Litt skummelt. Det bør virkelig ikke skje.Landslagstrener Christian Mitter hadde mer oversikt over dronedramaet ettersom han sto ved mål og fikk se det på storskjerm. – Jeg så på storskjermen her. Først trodde jeg ikke mine egne øyne, jeg trodde jeg så syner. Men så så jeg hva som hadde skjedd sier det norske landslagets hovedtrener Christian Mitter til VG. – Det var flaks at den traff bak ham. Hadde den truffet ham ville han blitt alvorlig skadet. Det er bra at den ikke traff foran også, for da ville det blitt diskusjoner rundt sluttresultatet. Jeg tror ikke det påvirket kjøringen. Han sa han kjente noe, men at det ikke påvirket ham, sier Mitter. – Han var veldig heldig. Hadde han vært en hundredel før, ville det vært «game over».
Østerrikeren Marcel Hirscher (26) var centimetere unna å bli truffet av et dronekamera som smalt i bakken rett bak ham. Minutter senere vant Henrik Kristoffersen (21) suverent.